Αυγοφέτες τσουρεκιού, βασική συνταγή
Μια γευστικότατη πρόταση για να χρησιμοποιήσετε το τσουρέκι που περίσσεψε. Οι αυγοφέτες είναι ένα γλυκό που λατρεύουν μικροί και μεγάλοι.
1 τσουρέκι, 300 ml φρέσκο γάλα, 4 αυγά, ελάχιστο αλάτι, 1 1⁄2 κουτ. γλυκού μπέικιν πάουντερ, 40 γρ. ζάχαρη, 1 κοφτό κουτ. γλυκού μαχλέπι σε σκόνη, 2 κουτ. σούπας βούτυρο αγελαδινό
Κόβουμε το τσουρέκι σε φέτες πάχους 1 εκ. Σε ένα φαρδύ μπολ ανακατεύουμε το γάλα, τα αυγά, το αλάτι, το μπέικιν πάουντερ, τη ζάχαρη, το μαχλέπι.Ζεσταίνουμε ένα φαρδύ και βαρύ αντικολλητικό τηγάνι σε μέτρια φωτιά, σκέτο, και, όταν κάψει καλά, ρίχνουμε το βούτυρο. Το αφήνουμε να λιώσει. Βουτάμε μία μία τις φέτες τσουρεκιού στο μείγμα γάλακτος που ετοιμάσαμε και τις βάζουμε ανά δύο στο καυτό βούτυρο.Τις τηγανίζουμε σε μέτρια προς χαμηλή φωτιά, για 2-3 λεπτά από κάθε πλευρά, μέχρι να κάνουν χρυσαφένια κρούστα. Στραγγίζουμε τις αυγοφέτες σε χαρτί κουζίνας.
Αλεύρι (ζύμες),Αυγά,Γάλα,Πάσχα